Iria Morgade

Iria Morgade Valcárcel, nada en Pontevedra o 4 de xaneiro de 1988, é unha escritora galega.

 Traxectoria 

É Licenciada en Ciencias Políticas e da Administración (UCM, 2011), Mestrado en Migracións Internacionais: Investigación, políticas migratorias e mediación intercultural (UDC, 2013) e Mestrado en Formación do Profesorado (USC, 2014). As súas liñas de investigación son a memoria e o discurso social, a  represión franquista e a mobilización social e política. A súa  tese de doutoramento estuda a mobilización social arredor da memoria no estado español dende a Transición ata a actualidade.

Ten colaborado na Revista Galega de Educación, Tempo Exterior, no XIV Congreso de la Asociación de Historia Contemporánea, Alacante e en Sites of Violence and Memory in Modern Spain. From the Spanish Civil War to the Present Day, Londres, Bloomsbury Publishing.

Pertence ao grupo Histagra. En 2023 era profesora de formación profesional no IES Luís Seoane de Pontevedra.

 Obra 
 Verbas no ar (2011). A Coruña: Biblos Clube de Lectores. 176 páxs. ISBN 9788415086178.
 Quen escribirá a miña historia? (2023). Vigo: Galaxia. 274 páxs. ISBN 978-84-1176-054-6.

 Libros colectivos 

 Sete de libros (2012). A Coruña: Biblos Clube de Lectores.
 Golpistas e verdugos de 1936. Historia dun pasado incómodo (2018). Vigo: Galaxia. ISBN 978-84-9151-243-1.

 Premios 

 En 2011 gañou a sétima edición do Premio Biblos-Pazos de Galicia novelando as protestas dos novos.
 En 2024 gañou o Premio Losada Diéguez na modalidade de Creación Literaria por Quen escribirá a miña historia?

 Notas 

 Véxase tamén 
 Ligazóns externas 
 Entrevista en Letra en Obras

Categoría:Escritores de Galicia en lingua galega
Categoría:Nados en Poio
Categoría:Nados en 1988
Categoría:Personalidades de Galicia sen imaxes
Categoría:Alumnos da Universidade Complutense de Madrid